stanford-oval/wikipedia huggingface dataset:
קאיפנג
היסטוריה

העיר נוסדה בשנת 364 לפני הספירה בשם דליאנג, אך נחרבה בידי שושלת צ'ין, למעט שטח מסחר קטן. במאה ה-7 שוקמה העיר והפכה למרכז מסחרי ופוליטי לאחר שחוברה עם התעלה הגדולה של סין ולתעלה המובילה למחוז שאנדונג. בשנת 1049 נבנתה בה פגודת הברזל שגובהה 54.7 מטרים, המהווה עד היום את סמלה ההיסטורי של העיר. במאה ה-11 הגיעה העיר (שנקראה "ביאנג'ינג") לשיא חשיבותה תחת שושלת סונג, והוקפה בשלוש טבעות חומה שהגנו על תושביה שמנו כ-600–700 אלף תושבים. היסטוריונים טוענים כי העיר הייתה הגדולה בעולם בין השנים 1013 ו-1127. עם זאת העיר סבלה מהצפות חוזרות ונשנות של הנהר הצהוב (הקשה שבהם התרחשה בצורה יזומה בשנת 1642, והרגה כחצי מתושבי העיר) ומהתקפות הג'ורצ'ד משושלת ג'ין (שכבשוה ועשוה לבירתם) ומאוחר יותר מהמונגולים מצפון. בתחילת תקופת שושלת מינג, ב-1368, קאיפנג הייתה לבירת מחוז חנאן.
יהדות קאיפנג

קהילת קאיפנג היא הקהילה היהודית העתיקה ביותר בסין, שנוסדה במקום במאה ה-11, כפי הנראה על ידי יהודים מהודו ומפרס. בית הכנסת בעיר הוקם בשנת 1163. הוא נחרב מספר פעמים אך שופץ כל פעם מחדש, עד למאה התשע-עשרה. הרב האחרון של קהילת קאיפנג נפטר בשנת 1867.
כיום כ-600–1000 תושבים בקאיפנג מזהים עצמם כחלק מן הקהילה היהודית. בשנים האחרונות אף עלו מספר יהודים מקאיפנג לישראל.
ערים תאומות

ישראל קריית מוצקין, ישראל
ארצות הברית ויצ'יטה, קנזס, ארצות הברית
הערות שוליים

↑  China: Hénán (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007550518405171  BNE: XX5222295  BnF: cb12064225j (data)  GND: 4249590-8  LCCN: n81087258  MusicBrainz: 9cd4d7fe-7fee-42df-9145-219ae3b4f307  NDL: 00631226  NKC: ge298764  NLA: 36605485  SUDOC: 028902769  VIAF: 134878644   WorldCat (עם VIAF): 134878644 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
דגם בית הכנסת בקאיפנג מהמאה ה-11 מוצג בבית התפוצות
מקלארן ספידטייל

| --- | --- |

 מאפיינים כלליים
 יצרן:  מקלארן אוטומוטיב
 שנות ייצור:  2020-הווה
 יחידות שיוצרו:  הייצור מוגבל ל-106 יחידות
 הרכבה:  אנגליה אנגליה
 חברת אם:  קבוצת מקלארן
 סיווג:  מכונית על
 מרכב:  קופה בעלת שתי דלתות
 אורך:  5130 מ"מ
 גובה:  1,120 מ"מ
 משקל:  1,430 ק"ג
 בסיס גלגלים:  2,720 מ"מ
 מפרט טכני
 הנעה היברידית:  מנוע בנזין V8 בנפח 4.0 ליטר טווין טורבו עם מנוע חשמלי שניהם מספקים יחד 1,050 כ"ס
 הילוכים:  תיבת הילוכים כפולת מצמדים בעלת שבעה הילוכים
 מהירות מרבית:  403 קמ"ש
 תאוצה:  2.9 שניות
 סוללה:  סוללת ליתיום-יון בקיבולת 1.647 קוט"ש
 קשר:  מקלארן 720s, מקלארן אלבה, מקלארן סנה
מקלארן ספידטייל (באנגלית: McLaren Speedtail) היא מכונית על היברידית פלאג-אין במרכב קופה בעלת שלושה מקומות ישיבה, שמיוצרת בייצור מוגבל (106 יחידות) על ידי מקלארן אוטומוטיב משנת 2020. היא הוצגה באוקטובר 2018.
עיצוב

עיצוב הספידטייל הוא בהשראת מקלארן F1. בתא הנוסעים יש שלושה מושבים, כאשר הנהג באמצע מוקף בחמישה מסכי מגע ושני נוסעים לידו. חמשת מסכי המגע מחולקים לשלושה אזורים ייעודיים:
האזור הראשון כולל שלושה מסכי מגע המחוברים תחת מסגרת אחת, וכוללים: מסך שמציג את לוח מחוונים דיגיטלי.
האזור השני כולל שני מסכים נוספים המציגים מולטימדיה.
האזור השלישי כולל את שני המסכים הנותרים (רביעי וחמישי), הנמצאים בשני קצוות המכונית ומשדרים את מצלמות הצד של הרכב במקום מראות צד.
רוב גופו של הספידטייל עשוי מאלומיניום וקרבון להורדת המשקל ושיפור האווירודינמיות, הגלגלים הקדמיים מכוסים במעטפת קרבון. ישנו ספוילר גמיש הנפתח באופן חשמלי ממהירות מסוימת.
מפרט טכני

היא כוללת מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.0 ליטר טווין טורבו עם מנוע חשמלי שני המנועים מספקים יחדיו 1,050 כ"ס. סוללת ליתיום-יון בקיבולת 1.647 קוט"ש. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.9 שניות ומ-0 ל-300 קמ"ש בתוך 12.8 שניות (לבוגאטי שירון לוקח 13.1 שניות) והמהירות המרבית עומדת על 403 קמ"ש.
גלריה

מבט אחורי
מבט קדמי
מבט לצד
הערות שוליים

↑  2020 McLaren Speedtail Production Car Shows Its Unworldly Shape, באתר מוטור 1, ‏16 במרץ 2020
↑  McLaren Speedtail Unveiled: Heir To The Throne, באתר מוטור 1, ‏26 באוקטובר 2018
↑  מקלארן ספידטייל נחשפת: יצירת מופת אווירודינמית, באתר קארטיוב, ‏28 באוקטובר 2018
↑  רועי צוקרמן, מקלארן ספידטייל - גם 8.3 מיליון שקל לא יספיקו, באתר אוטו, ‏28 באוקטובר 2018
↑  The McLaren Speedtail produces 1,055bhp, באתר טופ גיר, ‏06 בינואר 2020
↑  McLaren Reveals Speedtail Electric Secrets, באתר מוטור 1, ‏01 במרץ 2020
↑  McLaren Speedtail Hits 250 MPH, Making It The Fastest McLaren Ever, באתר מוטור 1, ‏23 בדצמבר 2019
| מקלארן אוטומוטיב |
| --- | --- | --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |  |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |  |
| חטיבות | מקלארן GT - חטיבת המרוצים של החברה |  |
| אחר | קבוצת מקלארן (חברת האם) |  |
גונדוונה

לפי תאוריית נדידת היבשות, גונדוונה היא הדרומית משתי היבשות, שהרכיבו את פני כדור הארץ לפני 200 מיליוני שנים (שם היבשת הצפונית הוא לאוראסיה). קודם לתקופה בה היו שתי יבשות אלה נפרדות זו מזו, הן הרכיבו יבשת אחת ששמה פנגיאה.
לפי המשוער יבשת גונדוונה כללה את היבשות הידועות כיום כאמריקה הדרומית, אפריקה, אוסטרליה ואנטארקטיקה. אף שישראל נחשבת היום לחלק מאסיה, היא היוותה חלק מגונדוונה והייתה מחוברת, יחד עם הלוח הערבי, לאפריקה.
לפני כ-65 מיליון שנה התפצלה היבשת לחמישה חלקים: אמריקה הדרומית, אפריקה, אוסטרליה, אנטארקטיקה והחלק של תת-היבשת ההודית שמדרום להרי ההימלאיה.
בזמן הניתוק מלאוראסיה, התפתחו בגונדוונה חי וצומח ייחודיים, אשר עדיין ניתן למצוא ביבשות שהרכיבו אותה. לאחר התחברות אפריקה לאסיה, דרום אמריקה לצפון אמריקה ותת היבשת ההודית לאסיה, עברו מינים לאוראסיים רבים אל יבשות גונדוונה (ובמידה פחותה, מינים גונדווניים, ליבשות לאוראסיות). באוסטרליה השתמרו מספר רב של מינים מגונדוונה, באופן כמעט מלא: (אנטארקטיקה, לפני שקפאה, גם שמרה על מגוון מינים גונדווני). אורגניזמים גונדווניים מוכרים: דגי ריאות (אפריקה, אוסטרליה, דר' אמריקה), יענאים (אוסטרליה, דר' אמריקה, אפריקה, כולל ישראל), משפחת הפרוטאיים (אפריקה, אוסטרליה), אראוקריות (דר' אמריקה ואוסטרליה), יונקי כיס ואחרים.
הביץ' בויז

| --- | --- |

הביץ' בויז, 1976
 מקום הקמה:  הות'ורן, קליפורניה
 מוקד פעילות:  קליפורניה, ארצות הברית
 תקופת הפעילות:  מ-1961
 סוגה:  רוק פסיכדלי, רוק פופ, רוק מתקדם, רוק אלטרנטיבי, ארט רוק, רוק אנד רול, רוק ניסיוני, פולק רוק, רוק, פופ
 חברת תקליטים:  Capitol, Brother, Reprise, Caribou, X Records, Ariola, Columbia
 פרסים והוקרה:  פרס גראמי למפעל חיים (2001)  פרס המוזיקה האמריקאית להצטיינות (1988)  היכל התהילה של הרוק אנד רול (1988)  היכל התהילה של גראמי (1997)  היכל התהילה של קליפורניה  כוכב בשדרת הכוכבים בהוליווד 
 thebeachboys.com
 פרופיל ב-IMDb
 חברים
 בריאן וילסון אל ג'ארדין ברוס ג'ונסטון מייק לאב
 חברים לשעבר
 דניס וילסון קארל וילסון דייוויד מרקס ריקי פאטר בלונדי צ'פלין גלן קמפבל
 
הלהקה בהופעה טלוויזיונית, 1964
הביץ' בויז (באנגלית: The Beach Boys, בתרגום חופשי לעברית: "נערי החוף") היא להקת רוק פסיכדלי אמריקאית, אשר החלה לפעול ב־1961 וזכתה להצלחה רבה. נחשבת לאחת המשפיעות והמצליחות ביותר בהיסטוריה וליחידה שהייתה בתחרות עם הביטלס.
הרכבה המקורי של הלהקה כלל את הזמר, המוזיקאי והמלחין בריאן וילסון, שני אחיו, קארל ודניס, בן דודם מייק לאב, וחברם אל ג'רדין.
הלהקה נחשבת לאחת מלהקות הרוק הראשונות הבולטות בארצות הברית, ולאחת מלהקות הפופ-רוקנרול המשפיעות ביותר. אלבומי הלהקה נמכרו בלמעלה מ־100 מיליון עותקים בכל רחבי העולם. במהלך פעילותה יצרה הלהקה 36 להיטים אשר הגיעו ל־40 המקומות הראשונים במצעד הפזמונים האמריקאי (יותר מכל להקת רוק אמריקאית אחרת) ו־56 להיטים שנכנסו ל־100 המקומות הראשונים במצעד, כולל ארבעה שהגיעו למקום הראשון. את עיקר הצלחתה נחלה בשנות ה־60[דרוש מקור].
ב־1988 נכנסה הלהקה להיכל התהילה של הרוק אנד רול, וב-2001 זכתה בגראמי למפעל חיים.
ב־2004 דירג מגזין הרולינג סטון את הלהקה במקום ה־12 ברשימת 100 האמנים הגדולים בכל הזמנים. על פי מגזין המוזיקה בילבורד, מכרה הלהקה יותר סינגלים ואלבומים מכל להקה אמריקאית אחרת בהיסטוריה[דרוש מקור].
בשנת 2012 התאחדה הלהקה לזמן קצר לשם סיבוב הופעות לציון 50 שנה ללהקה.
היסטוריה > הקמת הלהקה והשנים הראשונות

עוד בצעירותם, החלו בריאן וילסון ואחיו דניס וקארל לשיר ביחד עם אביהם מורי, שניגן בפסנתר בצורה חובבנית וחשף את האחים לעולם המוזיקה.
במהלך לימודיו התיכוניים, הקים בריאן להקה ביחד עם בן דודו מייק לאב ושני חברים נוספים. בהמשך הצטרפו ללהקה גם דניס וקארל ובן כיתתו של בריאן אל ג'רדין. שמה הראשון של הלהקה היה "הפנדלטונס" ("The Pendletones").
בספטמבר 1961 סידר מורי לחברי הלהקה פגישה עם המפיקים המוזיקליים היט ודורינה מורגן בהוליווד. במהלך הפגישה, ביצעה הלהקה את השיר "Sloop John B", שלא הרשים את המפיקים. בשל כך, ביצעה הלהקה את שירם המקורי "Surfin", על אף שעבודת העיבוד שלו לא הושלמה.
ב־1962 החלה להתגבש צורת הלבוש המוכרת של חברי הלהקה, שכללה חולצות מכופתרות בפסי תכלת/אפור ומכנסיים לבנים. באוקטובר של אותה שנה הוציאה הלהקה את אלבומה הראשון, "Surfin’ Safari".
היסטוריה > ההצלחה בשנות השישים והתחרות עם הביטלס

ב-1965 הצטרף ברוס ג'ונסטון ללהקה. ג'ונסטון החליף את בריאן בסיור ההופעות, שבקש להישאר באולפן ההקלטות.
ב־1966 החלה הלהקה לעבוד על אלבומם "Pet Sounds", אשר כלל אלמנטים מוזיקליים שטרם נעשה בהם שימוש באלבומי מוזיקה אחרים של אותה תקופה, לרבות שימוש באפקטים קוליים של תנועת רכבות ונביחות כלבים.
למעט הלהיטים שהנפיק האלבום כדוגמת "Wouldn't it be nice" ו־"God only knows", שיצאו יחדיו כסינגל מצליח, "Sloop John B" שהגיע לראשי המצעדים וכן ‏"Caroline, No" שהגיע למקום השני, חידש האלבום בתחום עריכת הסאונד. "Pet Sounds" נחשב לפסגת יצירתם של להקת "The Beach Boys" בכלל ושל וילסון בפרט.
"Pet Sounds" הוקלט בהשראת "Rubber Soul" של הביטלס. "כל כך נדהמתי מהאלבום הזה," אמר בריאן וילסון, "שהדבר הראשון שעשיתי למחרת היה להתיישב מול הפסנתר ולהתחיל לכתוב שירים. רציתי ליצור אלבום טוב יותר."
Pet Sounds, בתגובה, היווה השראה לאלבום "Sgt. Pepper's Lonely Hearts Club Band" של הביטלס, ונראה היה שהביץ' בויז והביטלס היו בתחרות מתמדת. לאחר יציאת "סרג'נט פפר", ביקש וילסון להמשיך וליצור את היצירה המוזיקלית החדשנית ביותר. הפרויקט שכונה "Smile" ואותו החלה הלהקה להקליט, הפך לאחת מהיצירות המסובכות ביותר בתולדות המוזיקה.
"Smile", שהעבודה עליו מעולם לא הסתיימה באופן סופי, הפך לאחד מהאלבומים המיתולוגיים שזכו למעמד מיתי של ממש בהיסטוריה של המוזיקה הפופולרית – רק "Good Vibrations", מלהיטיה הגדולים של הלהקה ואחד השירים המזוהים איתה ביותר, שיצא לאור כסינגל ב־1967 והצליח מאוד, זכה לגרסה מוכנה שבושלה עד תום. חלק משאר השירים מתוכו שובצו בגרסאות שעובדו באופן שונה לאלבומים הבאים של הלהקה.
בעקבות העבודה הקשה על האלבום והלחץ העצום בו היה וילסון נתון, עבר וילסון התמוטטות עצבים אשר גרמה בסופו של דבר להפסקת העבודה על האלבום ולפרישתו מעולם המוזיקה ומהלהקה. עם פרישתו של וילסון, המשיכה הלהקה להקליט ולהופיע עד לדעיכתה הסופית שנים ספורות לאחר מכן.
ב־4 ביולי 1985 ניגנו הביץ' בויז בפני קהל של מיליון בני אדם בפילדלפיה. מאוחר יותר באותו היום (4 ביולי) הופיעו בפני קהל של 750,000 איש בקניון בוושינגטון, בהישג שתועד בספר השיאים של גינס באותה שנה.
ב־1991 תרמה הלהקה גרסת כיסוי ל־"Crocodile Rock" של אלטון ג'ון לאלבום המחווה "Two Rooms: Celebrating the Songs of Elton John & Bernie Taupin".
ב־2001 זכתה הלהקה בפרס גראמי על מפעל חיים על הישגיה בתחום המוזיקלי. הלהקה נכנסה להיכל התהילה של הרוק אנד רול ב־1988. בין שיריה המוכרים: "Surfin' USA"‏, "Good Vibrations", "I Get Around"‏, "God Only Knows"‏, "California Girls"‏, "Help Me Rhonda" ועוד.
סגנון אמנותי והשפעה

במהלך שנות פעילותה, עברה הלהקה שינויים רבים בסגנונה המוזיקלי.
סגנונה המקורי, סגנון ה־Surf Rock, היה שילוב של "הרמוניה צפופה" ופזמונים ששיקפו וביטאו את תרבות הנוער של דרום קליפורניה בשנות ה־60.
הלהקה עברה מאלבומים כמו "Surfin USA", אשר מאופיינים ב-surf rock בשילוב עם הרמוניות, לאלבומים וסוגי מוזיקה מורכבים יותר, כמו האלבומים "פט סאונדס", "סמייל", "Surf's up" ו-"Holland", השייכים לסוגות אחרות, כגון בארוק פופ, רוק פסיכדלי ואף רוק מתקדם.
התרומה המשמעותית ביותר למוזיקה, שיצרו חברי הלהקה הייתה אלבומם "Pet Sounds" ‏מ־1966.
דיסקוגרפיה > אלבומי אולפן

Surfin' Safari (1962)
Surfin' USA (1963)
Surfer Girl (1963)
Little Deuce Coupe (1963)
Shut Down Volume 2 (1964)
All Summer Long (1964)
The Beach Boys' Christmas Album (1964)
Today!‎ (1965)
Summer Days (and Summer Nights!!)‎ (1965)
Beach Boys' Party!‎ (1965)
(1966) Pet Sounds
Smiley Smile (1967)
Wild Honey (1967)
1968 Friends
Stack-O-Tracks (1968)
20/20 (1969)
Sunflower (1970)
Surf's Up (1971)
Carl and the Passions - "So Tough"‎ (1972)
Holland (1973)
15 Big Ones (1976)
Love You (1977)
M.I.U. Album (1978)
L.A. (Light Album)‎ (1979)
Keepin' the Summer Alive (1980)
The Beach Boys (1985)
Still Cruisin'‎ (1989)
Summer in Paradise (1992)
Stars and Stripes Vol. 1 (1996)
דיסקוגרפיה > אלבומי הופעה

Beach Boys Concert (1964)
Live in London (1970)
The Beach Boys in Concert (1973)
Good Timin': Live at Knebworth England 1980 (2002)
אירוויזיון 2004

| --- | --- |

 מספר התחרות:  49
 חצי גמר 1:  12 במאי 2004
 גמר:  15 במאי 2004
 מנחים:  מלטם ג'ומבול וקורהאן אבאי
 רשת השידור המפיקה:  טורקיה TRT
 מיקום האירוע:  טורקיה אבדי איפקצ'י ארנה, איסטנבול, טורקיה
 השיר הזוכה:  אוקראינה אוקראינה – "Wild Dances"
 שיטת הניקוד:  כל מדינה מחלקת 1-8, 10 ו-12 נקודות ל-10 השירים האהובים עליה
 מספר משתתפות:  36
 מדינות שמשתתפות לראשונה:  אלבניה אלבניה אנדורה אנדורה בלארוס בלארוס סרביה ומונטנגרו סרביה ומונטנגרו
 מדינות שחוזרות לאחר פרישה:  דנמרק דנמרק פינלנד פינלנד ליטא ליטא מקדוניה הצפונית מקדוניה הצפונית מונקו מונקו שווייץ שווייץ
 סיימו עם 0 נקודות:  שווייץ שווייץ (מקום אחרון בחצי הגמר)
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2003 אירוויזיון 2005 ← 
 
אירוויזיון 2004 נערך ב-15 במאי באיסטנבול, לאחר זכייתה של המדינה בשנה הקודמת, בפעם הראשונה מאז החלה להשתתף בתחרות. בשנה זו שונו חוקי התחרות ונוסף שלב חצי הגמר המתקיים שלושה ימים לפני ערב הגמר. בשלב חצי הגמר התמודדו כל המדינות המשתתפות, פרט לאלו שנציגיהן דורגו בעשרת המקומות הראשונים בשנה הקודמת וארבע המדינות המנהיגות את איגוד השידור האירופי: הממלכה המאוחדת, צרפת, גרמניה וספרד.
את התחרות הנחו מלטם ג'ומבול וקורהאן אבאי. המנצחת הייתה הזמרת רוסלנה ליז'יצ'קו מאוקראינה עם השיר Dikiye Tantsy, אשר זכה לשם "Wild Dances" באנגלית ובתרגום לעברית, "ריקוד פראי". במהלך השיר היו רוסלנה ומלוויה לבושים בהשראת סדרת הטלוויזיה "זינה הנסיכה הלוחמת". עבור אוקראינה הייתה 2004 ההשתתפות השנייה בסך הכל בתחרות האירוויזיון.

את ישראל ייצג הזמר דוד ד'אור עם השיר "להאמין". ד'אור הגיע למקום ה-11 בשלב חצי הגמר ושב לארץ לפני תחרות הגמר.

את סרביה ומונטנגרו יצג בתחרות ז'ליקו יוקסימוביץ', אשר הגיע לבסוף למקום השני ובכך, השווה את השיא שקבעה פולין ב-1994 - המיקום הגבוה ביותר בהופעה ראשונה באירוויזיון.

למקום השלישי הגיע סאקיס רובאס מיוון, למקום הרביעי הגיעה המארחת טורקיה, ולאחריה בתום חלוקת הנקודות, ניצבו שוודיה וקפריסין כששוויון נקודות ביניהן.
אירוח התחרות

תחרות האירוויזיון 2004 התקיימה באיסטנבול, טורקיה בעקבות הניצחון הטורקי בתחרות האירוויזיון 2003 שנערכה בריגה, בירת לטביה, עם הזמרת סרטאב ארנר ועם שירה "Everyway That I Can". בתחילה, האולם שנבחר על ידי TRT לארח את התחרות היה האולם "Mydonose Showland", אך לבסוף נבחר "אבדי איפקצ'י ארנה", שיכול להכיל כמות גדולה יותר של אנשים.
בחצי-הגמר ובגמר הופיע מלטם ג'ומבול עם השיר "Volare (לעוף)" שבוצע במקור על ידי דומניקו. סרטאב ארנר, זוכת אירוויזיון 2003, חזרה לבמה, וביצעה את השיר עמו זכתה בתחרות האירוויזיון 2003, "Everyway That I Can", ואת אחד השירים החדשים שלה, "Leave (עזוב)". בנוסף, סטראב ארנר גם ראיינה את המתמודדים בתחרות בחדר הירוק. ה"אנסמבל הטורקי של אנטליה" הופיע בתחרות גם כן.
בפעם הראשונה בתולדות האירוויזיון, התחרות כולה יצאה ב-DVD שכלל את חצי-הגמר והגמר.
אירוח התחרות > פורמט

הסלוגן לתחרות האירוויזיון 2004 היה: תחת אותם שמיים! ("!Under The Same Sky"), מתוך רצון להדגיש את החשיבות של התקשורת בין האיחוד האירופי לטורקיה. בנוסף לכך, באותה שנה, בפעם הראשונה, נעשה שימוש בלוגו רשמי חדש עם דגל בצורת לב במרכז, אשר משתנה מאז משנה לשנה בהתאם למדינה המארחת את התחרות.
כל מדינה המשתתפת בתחרות, כולל אלה שלא העפילו אל הגמר, הורשו להצביע למדינות אחרות. לאחר שכל ההופעות הושלמו, כל מדינה פתחה את קווי הטלפון שלה כדי לאפשר לצופיה להצביע עבור השיר האהוב שלהם, עם ההגבלה לפיה מצביע לא יכול להצביע עבור מדינתו. כל מדינה זכתה בנקודות על פי מספר הקולות שניתנו לכל שיר: שיר אשר קיבל את רוב קולות הצופים קיבל 12 נקודות, השני 10 נקודות, השלישי 8 נקודות וכך הלאה מ-7 עד 1. במקרה של שוויון בכמות הקולות, בין שתי מדינות או יותר, המדינה שקיבלה את מספר הנקודות ממספר רב יותר של מדינות, היא תהיה המנצחת. במקרה של שוויון נוסף, סופרים איזו מדינה קיבלה 12 נקודות מספר פעמים רב יותר, ובמקרה של שוויון נוסף סופרים איזו מדינה קיבלה 10 נקודות מספר פעמים רב יותר וכך הלאה.
זו הפעם הראשונה בה טורקיה העניקה ניקוד לשירה של קפריסין, והשנה השנייה ברציפות שקפריסין העניקה ניקוד לטורקיה. עם זאת, לאור המחלוקת בין שתי המדינות על השליטה בחלקה הצפוני של קפריסין, עם ההגעה לנקודה בה קפריסין אמורה הייתה להקריא את הנקודות שלה, הוצג במפה רק חלקו הדרומי של האי, כלומר ללא החלק המוגדר על-יד טורקיה כ"רפובליקה הטורקית של צפון קפריסין".
אירוח התחרות > חידושים

הייתה זו השנה הראשונה בה המדינות הקריאו את התוצאות רק בשפה אחת. קודם לשנה זאת, כל מדינה חזרה על הקראת הנקודות גם באנגלית וגם בצרפתית. שיטה זאת שונתה עקב ריבוי המדינות המשתתפות, כדי לחסוך זמן.
הייתה זו השנה הראשונה שבה מדינות שלא ניצחו בתחרות קיבלו מעל 200 נקודות. לפני תחרות זו, רק המנצחים של אירוויזיון 1994 ואירוויזיון 1997 עברו את רף 200 הנקודות. בתחרות זו, כל שלושת המקומות הראשונים קיבלו מעל 200 נקודות.
הייתה זאת הייתה הפעם הראשונה שתחרות האירוויזיון התקיימה באירוע בן-יומיים - חצי-גמר ביום רביעי, ומופע גמר בשבת. על פי הפורמט החדש, ארבע המממנות העיקריות של התחרות, שהן צרפת, גרמניה, ספרד והממלכה המאוחדת, יחד עם המדינה המארחת טורקיה, מעפילות ישירות לגמר, מבלי להשתתף בחצי-הגמר, וגם 10 המדינות בעלות הניקוד הגבוה ביותר מאירוויזיון 2003. אנדורה, אלבניה, בלארוס וסרביה ומונטנגרו השתתפו בפעם הראשונה בתחרות, ומונקו חזרה להשתתף בתחרות לאחר היעדרות של 25 שנה. לוקסמבורג הייתה אמורה לחזור לתחרות לאחר היעדרות של 11 שנה, אך התעוררו בעיות, והיא לא חזרה לתחרות. זאת הייתה השנה הראשונה שבה כל 36 המדינות המשתתפות הצביעו בטלפון לשיר האהוב עליהן, אולם צרפת, פולין ורוסיה לא הצביעו, כי הן לא השתתפו ולא שידרו את חצי-הגמר, ולכן לא יכלו להצביע.
המדינות המשתתפות > מדינות המשתתפות בגמר

הגמר של התחרות שודר ב-15 במאי 2004 בשעה 21:00.
24 הפיינליסטיות היו:
ארבע המממנות העיקריות של התחרות – צרפת צרפת, ספרד ספרד, גרמניה גרמניה ו הממלכה המאוחדת הממלכה המאוחדת.
10 המדינות בעלות הניקוד הגבוה ביותר מאירוויזיון 2003 – טורקיה טורקיה, בלגיה בלגיה, רוסיה רוסיה, נורווגיה נורווגיה, שוודיה שוודיה, אוסטריה אוסטריה, פולין פולין, איסלנד איסלנד, רומניה רומניה, אירלנד אירלנד.
10 המדינות בעלות הניקוד הגבוה ביותר מחצי הגמר של האירוויזיון הנוכחי.
| סדר | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | ספרד ספרד | ספרדית | רמון | Para llenarme de ti | להתמלא איתך | 10 | 87 |
| 2 | אוסטריה אוסטריה | גרמנית | Tie Break | Du bist | אתה | 21 | 9 |
| 3 | נורווגיה נורווגיה | אנגלית | נוט אנדרס סורום | High | גבוה | 24 | 3 |
| 4 | צרפת צרפת | צרפתית, ספרדית | ג'ונתן סרדה | À chaque pas | עם כל צעד | 15 | 40 |
| 5 | סרביה ומונטנגרו סרביה ומונטנגרו | סרבית | ז'ליקו יוקסימוביץ' | Lane moje | אהובתי | 2 | 263 |
| 6 | מלטה מלטה | אנגלית | ג'ולי ולודוויג | On Again... Off Again | ביחד שוב... לבד שוב | 12 | 50 |
| 7 | הולנד הולנד | אנגלית | Re-Union | Without You | בלעדייך | 20 | 11 |
| 8 | גרמניה גרמניה | אנגלית, טורקית | מקס | Can't Wait Until Tonight | לא יכול לחכות עד הלילה | 8 | 93 |
| 9 | אלבניה אלבניה | אנגלית | אנייזה שהיני | The Image of You | התמונה שלך | 7 | 106 |
| 10 | אוקראינה אוקראינה | אנגלית, אוקראינית | רוסלנה | Wild Dances | ריקודים פראים | 1 | 280 |
| 11 | קרואטיה קרואטיה | אנגלית | איוון מיקוליץ' | You Are The Only One | את היחידה | 12 | 50 |
| 12 | בוסניה והרצגובינה בוסניה והרצגובינה | אנגלית | דין | In the Disco | בדיסקו | 9 | 91 |
| 13 | בלגיה בלגיה | אנגלית | קסנדי | 1 Life | חיים אחד | 22 | 7 |
| 14 | רוסיה רוסיה | אנגלית | יוליה סאביצ'בה | Believe Me | תאמין לי | 11 | 67 |
| 15 | מקדוניה הצפונית מקדוניה הצפונית | אנגלית | טושה פרואסקי | Life | חיים | 14 | 47 |
| 16 | יוון יוון | אנגלית | סאקיס רובאס | Shake It | שקשק את זה | 3 | 252 |
| 17 | איסלנד איסלנד | אנגלית | יונסי | Heaven | גן עדן | 19 | 16 |
| 18 | אירלנד אירלנד | אנגלית | כריס דורן | If My World Stopped Turning | אם העולם שלי הפסיק להסתובב | 22 | 7 |
| 19 | פולין פולין | אנגלית, ספרדית | Blue Café | Love Song | שיר אהבה | 17 | 27 |
| 20 | הממלכה המאוחדת הממלכה המאוחדת | אנגלית | ג'יימס פוקס | Hold On to Our Love | לשמור על האהבה שלנו | 16 | 29 |
| 21 | קפריסין קפריסין | אנגלית | ליסה אנדרס | Stronger Every Minute | חזקה יותר בכלל דקה | 5 | 170 |
| 22 | טורקיה טורקיה | אנגלית | אטנה | For real | על אמת | 4 | 195 |
| 23 | רומניה רומניה | אנגלית | סאנדה לאדושי | I Admit | אני מודה | 18 | 18 |
| 24 | שוודיה שוודיה | אנגלית | לנה פיליפסון | It Hurts | זה כואב | 5 | 170 |
המדינות המשתתפות > חצי גמר

חצי הגמר של התחרות שודר ב-12 במאי 2004 בשעה 21:00 (שעון ישראל).
22 מדינות הופיעו וכל המשתתפות בתחרות, מלבד מצרפת, פולין ורוסיה, הצביעו.
| סדר | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | פינלנד פינלנד | אנגלית | יארי סילאנפה | Takes 2 to Tango | צריך שניים לטנגו | 14 | 51 |
| 2 | בלארוס בלארוס | אנגלית | אלכסנדרה וקונסטנטין | My Galileo | גלילאו שלי | 19 | 10 |
| 3 | שווייץ שווייץ | אנגלית | פיירו וכוכבי המוזיקה | Celebrate | לחגוג | 22 | 0 |
| 4 | לטביה לטביה | לטבית | פומינס וקליינס | Dziesma par laimi | שיר על אושר | 17 | 23 |
| 5 | ישראל ישראל | אנגלית, עברית | דוד ד'אור | To believe | להאמין | 11 | 57 |
| 6 | אנדורה אנדורה | קטלאנית | מרתה רורה | Jugarem a estimar-nos | נשחק כאילו אנחנו אוהבים | 18 | 12 |
| 7 | פורטוגל פורטוגל | פורטוגזית | סופיה ויטוריה | Foi magia | זה היה קסם | 15 | 38 |
| 8 | מלטה מלטה | אנגלית | ג'ולי ולודוויג | On Again... Off Again | ביחד שוב... לבד שוב | 8 | 74 |
| 9 | מונקו מונקו | צרפתית | מאריון | Notre Planète | כוכב הלכת שלנו | 19 | 10 |
| 10 | יוון יוון | אנגלית | סאקיס רובאס | Shake It | שקשק את זה | 3 | 238 |
| 11 | אוקראינה אוקראינה | אנגלית, אוקראינית | רוסלנה | Wild Dances | ריקוד פראי | 2 | 256 |
| 12 | ליטא ליטא | אנגלית | לינאס וסימונה | What's Happened To Your Love? | מה קרה לאהבה שלך? | 16 | 26 |
| 13 | אלבניה אלבניה | אנגלית | אנייזה שהיני | The Image of You | התמונה שלך | 4 | 167 |
| 14 | קפריסין קפריסין | אנגלית | ליסה אנדרס | Stronger Every Minute | חזקה יותר בכלל דקה | 5 | 149 |
| 15 | מקדוניה הצפונית מקדוניה הצפונית | אנגלית | טושה פרואסקי | Life | חיים | 10 | 71 |
| 16 | סלובניה סלובניה | אנגלית | פלטין | Stay Forever | הישאר לנצח | 21 | 5 |
| 17 | אסטוניה אסטוניה | וורו | Neiokõsõ | Tii | הדרך | 11 | 57 |
| 18 | קרואטיה קרואטיה | אנגלית | איוון מיקוליץ' | You Are The Only One | את היחידה | 9 | 72 |
| 19 | דנמרק דנמרק | אנגלית | תומאס תורדרסון | Shame on You | תתביישי | 13 | 56 |
| 20 | סרביה ומונטנגרו סרביה ומונטנגרו | סרבית | ז'ליקו יוקסימוביץ' | Lane moje | אהובתי | 1 | 263 |
| 21 | בוסניה והרצגובינה בוסניה והרצגובינה | אנגלית | דין | In the Disco | בדיסקו | 7 | 133 |
| 22 | הולנד הולנד | אנגלית | Re-Union | Without You | בלעדייך | 6 | 146 |
מגישי הניקוד

אוסטריה אוסטריה – דודו רושצ'יץ'
בוסניה והרצגובינה בוסניה והרצגובינה – מייה מרטינה
בלארוס בלארוס – דניס קוריאן
גרמניה גרמניה – תומאס אנדרס
דנמרק דנמרק – קמילה אוטסן
אסטוניה אסטוניה – מריה-ליס אילוס
ספרד ספרד – אן איגרטיבורו
הממלכה המאוחדת הממלכה המאוחדת – לוריין קלי
אירלנד אירלנד – ג'וני לוגן
ישראל ישראל – מרב מילר
ליטא ליטא – רולאנדאס וילקונסיאוס
לטביה לטביה – לאוריס רייניקס
הולנד הולנד – אסתר הארט
פולין פולין – מאצ'יי אורלוס
רומניה רומניה – אנדראה מרין
רוסיה רוסיה – יאנה צ'וריקובה
שוודיה שוודיה – ג'ובאן רדומיר
סלובניה סלובניה – פיטר פולס
אוקראינה אוקראינה – פאבלו שילקו
מה קרה? (שיר)

"מה קרה?" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-31 בדצמבר 2021, בהוצאת חברות התקליטים שרית הפקות והליקון ארומה מיוזיק.
רקע

"מה קרה?" נכתב על ידי אודיה אזולאי, והופק על ידי משה בן אברהם ואופק יקותיאל. בניגוד לשיריה הקודמים של בן זקן, המאופיינים בז'אנר הים-תיכוני, "מה קרה?" שילב מגוון סגנונות מוזיקליים דוגמת פופ, היפ הופ וראפ. בסמוך לצאתו, עלה השיר לרשת הזרמת המדיה ספוטיפיי, וצבר שם למעלה מ-100,000 השמעות.
הופעה

ב-5 בדצמבר 2024 עלתה הופעה של "אגרוף" & "מה קרה?" (מאשאפ) לערוץ היוטיוב של עדן בן זקן. את ההופעה, הקדישה לרומי גונן, אשר נחטפה מרכבו של בן שמעוני בכביש 232, בעת שברחה מהטבח בפסטיבל נובה.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | כאן גימל | 8 |  |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| כלל העולם | 31 בדצמבר 2021 | הזרמת מוזיקה • הורדה דיגיטלית | שרית • הליקון ארומה |  |